เก็บ 8 หุ้นพลังงานสุดแกร่ง! รับแนวโน้มตลาดน้ำมันสดใส
โบรกฯ แนะเก็บ 8 หุ้นพลังงานสุดแกร่ง! รับแนวโน้มตลาดน้ำมันสดใส
13 ก.ค. 2559

บล.ซีไอเอ็มบี (ประเทศไทย) ระบุในบทวิเคราะห์ (13 ก.ค.) แนะนำ ซื้อเก็งกำไร หุ้นในกลุ่มพลังงานและปิโตรเคมี อย่าง บริษัท ปตท. จำกัด (มหาชน) หรือ PTT ,บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ,บริษัท ไทยออยล์ จำกัด (มหาชน) หรือ TOP ,บริษัท อินโดรามา เวนเจอร์ส จำกัด (มหาชน) หรือ IVL ,บริษัท พีทีที โกลบอล เคมิคอล จำกัด (มหาชน) หรือ PTTGC ,บางจากปิโตรเลียม จำกัด (มหาชน) หรือ BCP ,บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ,บริษัท ไออาร์พีซี จำกัด (มหาชน) หรือ IRPC หลังจากที่ราคาน้ำมันดิบเมื่อคืนนี้ปิดพุ่งขึ้น 2.04 ดอลลาร์/บาร์เรลหรือ 4.6% ปิดที่ 46.80 ดอลลาร์/บาร์เรล ซึ่งเป็นการปรับเพิ่มขึ้นเป็นวันแรกในรอบ 4 วัน โดยราคาน้ำมันดิบปรับเพิ่มขึ้นหลังจากที่โอเปกออกรายงานคาดการณ์ว่าแนวโน้มตลาดน้ำมันยังมีความสดใสในปีหน้า
โดยคาดความต้องการน้ำมันจะสูงกว่ากำลังการผลิตน้ำมันในปัจจุบัน ขณะที่ปริมาณการผลิตส่วนเกินในตลาดจะค่อยๆ ลดลง นอกจากนั้นยังมีการคาดการณ์ว่าการประชุมธนาคารกลางส่วนใหญ่ในเดือนนี้จะมีการออกมาตรการกระตุ้นเศรษฐกิจออกมาซึ่งน่าจะช่วยหนุนความต้องการใช้น้ำมันเพิ่มขึ้นในอนาคตด้วย โดย Top pick ในกลุ่มของเราคือ IVL มี upside +61% จากราคาเป้าหมายที่ 50 บาท, PTTEP +14% จากราคาเป้าหมายที่ 94 บาทและTOP +24% จากราคาเป้าหมายที่ 75 บาท